stanford-oval/wikipedia huggingface dataset:
האיחוד האירופי
כלכלה

בצירוף כלל המדינות המרכיבות את האיחוד האירופי, כלכלת האיחוד הייתה הכלכלה הגדולה בעולם (תמ"ג כולל של 17.2 טריליון דולר בשנת 2012. נכון ל-2023, כלכלת ארה"ב היא הגדולה ביותר כ-27 טריליון בעוד שכלכלת האיחוד היא 20 טריליון). בין מדינות האיחוד מתקיים שיתוף פעולה הדוק, הכולל תנועה חופשית של הון, סחורות ואנשים; נורמות וסטנדרטים אחידים; מימון פרויקטים משותפים; ובמרבית מדינות האיחוד גם איחוד מוניטרי הכולל מטבע משותף – האירו.
עם זאת, ישנם הבדלים משמעותיים בין המדינות המרכיבות את האיחוד. מרבית המדינות החדשות שהצטרפו לאיחוד בשנות ה-2000, בדגש על מדינות מזרח היבשת, סובלות מסטנדרטים כלכליים ירודים משמעותית מאלו שבחמש עשרה מדינות האיחוד האירופי הוותיקות. עם זאת, עם ראשית המאה העשרים ואחת נרשמה צמיחה גבוהה יותר דווקא במדינות מזרח אירופה.
יחסי חוץ

אף על פי שלמדינות החברות באיחוד האירופי יש מידה רבה של אוטונומיה בקביעת מדיניות החוץ, המדינות לרוב חוברות זו לזו על מנת להחיל עמדה מדינית מגובשת וחזקה יותר. בשנים האחרונות מתקיימים מהלכים לגיבוש והחלת מדיניות חוץ כוללת ומגובשת לכלל המדינות החברות באיחוד האירופי, בעיקר בתחום הביטחון וזאת על מנת להגדיל את תפקיד האיחוד האירופי ביתר התחומים, וזאת מלבד הכלכלי. דוגמה למהלכים אלו היא הקמתו של שירות החוץ האירופי, שדרוג נציגויות האיחוד האירופי ברחבי העולם לדרגת שגרירויות והגברת התיאום בפיתוח יכולות צבאיות.
האיחוד האירופי בחיי היום־יום

| --- | --- |
 :  ראו גם – אמנת שנגן
עבור האזרח הפשוט החברות באיחוד האירופי מורגשת בחיי היום־יום. בניגוד לארצות הברית, שם ניתן חופש חוקתי רב למדינות המרכיבות את האיחוד לגבי חיי היום־יום, כפי שנהוג במשפט המקובל, באיחוד האירופי יש נטייה הפוכה לתקנן כמה שיותר תקנים משותפים, לפי גישת המשפט הקונטיננטלי. דוגמה קיצונית לכך היא כי ברגע שהצטרפה צ'כיה לאיחוד, נאסר על חנויות המזון בה לאפשר לקונים לבחור את הסופגניות המקומיות על ידי מישוש בידיים, מנהג שהיה נהוג במקום אבל נגד את תקנות התברואה של האיחוד.
מעבר לנושאים החוקיים ולמטבע המשותף, אחד מהשינויים העיקריים שהנהיג האיחוד הם בפתיחת הגבולות בין רוב חברות האיחוד, ביניהן ניתן לנוע בחופשיות מלאה וללא ביקורת גבולות. לחופש התנועה יש גם משמעויות בתחום התעסוקה. רוב המדינות באיחוד מאפשרות לתושבי מדינות אחרות באיחוד לעבוד ולחיות ללא הגבלות למעט החובה להיות מסוגל להתפרנס ולא לעשות שימוש במערכת הרווחה ובכספי מענקי רווחה. חלק מן החברות הוותיקות באיחוד הטילו מגבלות זמניות (עד 2010) על הגירת עובדים מעשר החברות החדשות. למרות חששם של כמה גופים פוליטיים מפני גל הגירה גדול של מבקשי עבודה ממזרח למערב, גל כזה לא התרחש. הפחד מגל הגירה יותר גדול, שיגביר את האבטלה הוא אחד הגורמים לעיכוב בכניסתה של טורקיה לאיחוד. גבולות האיחוד נשמרים על ידי סוכנות Frontex, האחראית לאבטחת גבולות המדינות החברות באיחוד, בשיתוף פעולה עם משמרות הגבול של מדינות האיחוד.
במרץ 2019 הודיע האיחוד האירופי כי החל מראשית שנת 2021, אזרחיהן של יותר מ-60 מדינות, ובהן ישראל וארצות הברית שרוצים לבקר באירופה, צריכים להנפיק מראש אישור מקוון לצורך זה. מסמך זה יתקבל באמצעות בקשה למערכת מידע והרשאות נסיעה לאירופה, ETIAS. מועד הטמעת המערכת נדחה מספר פעמים, כאשר התאריך המשוער האחרון הוא עד שנת 2025.
האיחוד האירופי וישראל

לאיחוד האירופי ולישראל היסטוריה משותפת ארוכה, המתאפיינת בתלות הדדית ובשיתוף פעולה הולכים וגוברים מחד, ובקיטוב ואיומי חרם מאידך. לשיתוף הפעולה תורמים ערכי הדמוקרטיה המשותפים, הכבוד לחירות ושלטון החוק, ושניהם מחויבים למערכת כלכלה חופשית, החל מקפיטליזם וכלה בסוציאל-דמוקרטיה בינלאומית פתוחה המבוססת על עקרונות השוק. מובילים ישראלים בתחום הפוליטיקה, התעשייה, המסחר והמדע עומדים בקשרים הדוקים עם אירופה. למעלה מחמישה עשורים של מסחר, חילופי תרבות, שיתוף פעולה פוליטי ומערכת הסכמים מפותחת ביצרו את היחסים הללו. מאידך קיימת ביקורת עזה באיחוד על מדיניות ישראל כלפי הפלסטינים, ותרעומת בישראל על יחס מוטה ולא יחסי על ביקורת זו. קיטוב זה בא לידי ביטוי מעשי בהכרת פרלמנט האיחוד במדינה פלסטינית, וכן בהחלטה על סימון מוצרים מן ההתנחלויות.[דרוש מקור]
תרבות

שיתוף פעולה תרבותי בין מדינות חברות היה אינטרס של האיחוד האירופי מאז הכללתו כסמכות קהילתית באמנת מאסטריכט. הפעולות שבוצעו בתחום התרבותי על ידי האיחוד האירופי כוללות את תוכנית שבע השנים (2000-2006) Culture 2000 (אנ') בתקציב 236.5 מיליון אירו, אירועי חודש התרבות האירופית (אנ'), ותזמורות כמו תזמורת הנוער של האיחוד האירופי (אנ'). תוכנית בירת התרבות האירופית בוחרת ערים אחת או יותר בכל שנה כדי לסייע לפיתוח התרבותי של אותה עיר.
ראו גם

חברות מיוחדות באיחוד האירופי
תקציב האיחוד האירופי
בירת התרבות של אירופה
הקהילה הכלכלית האירו-אסייתית
פדרליזם של האיחוד האירופי
רפורמת מקשרי
לקריאה נוספת

עידית חנוכה, האיחוד האירופי: ניסוי בדמוקרטיה על-לאומית, תל אביב: רסלינג, 2014.
שרה קאהן־ניסר, האיחוד האירופי: היסטוריה, מוסדות ומדיניות, רעננה: האוניברסיטה הפתוחה, 2016.
עמק הסיליקון (סדרת טלוויזיה)

| --- | --- |

לוגו הפתיחה בעונה הראשונה
 סוגה:  קומדיה
 יוצרים:  מייק ג'אדג'   ג'ון אלטשולר   דייב קרינסקי
 כותבים:  מייק ג'אדג' 
 שחקנים:  תומאס מידלדיץ'   טי. ג'יי. מילר   ג'וש ברנר   מרטין סטאר   קומייל ננג'יאני זאק וודס
 ארץ מקור:  ארצות הברית ארצות הברית
 שפות:  אנגלית
 מקום התרחשות:  עמק הסיליקון 
 מספר עונות:  6
 מספר פרקים:  53
 הפקה
 מפיק:  מייק ג'אדג' 
 מפיקים בפועל:  מייק ג'אדג'   אלק ברג
 חברת הפקה:  HBO
 הפצה:  Warner Bros. Domestic Television Distribution, הולו, HBO Max 
 טכניקת צילום:  מצלמה יחידה 
 מוזיקה:  ג'ק קארדוני 
 אורך פרק:  25–30 דקות
 שידור
 רשת שידור:  HBO
 רשת שידור בישראל:  yes HOT  סלקום tv
 פורמט (תמונה):  HDTV
 פורמט (קול):  דולבי דיגיטל
 תקופת שידור מקורית:  6 באפריל 2014 – 8 בדצמבר 2019
 קישורים חיצוניים
 www.hbo.com/silicon-valley
 דף התוכנית ב-IMDb
 
עמק הסיליקון (באנגלית: Silicon Valley) היא סדרה קומית אמריקאית שנוצרה על ידי מייק ג'אדג'. הסדרה בעלת 6 עונות ושודרה בין השנים 2014–2019 ברשת HBO. העלילה מתרחשת בעמק הסיליקון שבקליפורניה, ועוקבת אחרי חברת ההזנק "פייד פייפר" (Pied Piper), המציעה שירות כיווץ בעל אלגוריתם ייחודי, ומתחרתה, חברת "הולי" ומוצרה "נוקליאוס", במירוץ להשקת מערכת הכיווץ לשוק.
הסדרה צולמה בפאלו אלטו, קליפורניה, ושודרה בישראל בערוץ yes Oh בלוויין, ובינואר 2017 עלתה לשידור גם ברשת HOT.
תקציר עלילה

בביתו של ארליך בכמן (טי. ג'יי. מילר) בעמק הסיליקון שבקליפורניה, אותו הוא מכנה "האינקובטור", גרים סטארטאפיסטים אשר בתמורה ללינה בו, מבטיחים לארליך 10% מן הסטארטאפים שלהם. בתחילת הסדרה, גרים באינקובטור ריצ'רד הנדריקס (תומאס מידלדיץ' (אנ')), ברטרם גילפויל (מרטין סטאר (אנ')), דינש צ'וגטאי (קומייל ננג'יאני) ונלסון ביגטי (ג'וש ברנר), המכונה "ראש גדול" ("Big Head"). ריצ'רד ו"ראש גדול", במקביל לעבודה על הרעיונות שלהם, עובדים בחברת "הולי" המנוהלת על ידי המנהל היהיר גאווין בלסון (מאט רוס).
יום אחד, כאשר ריצ'רד מציג לעמיתיו לעבודה את הפרויקט שלו, "פייד פייפר", שירות זיהוי זכויות יוצרים במוזיקה שהמשתמש יוצר, מתגלה אלגוריתם ייחודי אשר מסוגל לכווץ קבצים ללא אובדן איכות. בעקבות זאת, מוצעות לריצ'רד שתי אפשרויות: למכור 100% מהחברה לגאווין בלסון עבור 10 מיליון דולר, או למכור 5% מהחברה ליזם פיטר גרגורי (כריסטופר אוון וולץ' (אנ')) עבור 200 אלף דולר. לאחר התקף פאניקה, מחליט ריצ'רד להשאיר את החברה בידו ולמכור את חמשת האחוזים לפיטר גרגורי, משנה את מטרתה של החברה לשירות כיווץ על הענן, ומגייס את כל חבריו לאינקובטור. הסדרה מתארת את מהלך העבודה של החברה על המוצר, והתמודדותה עם הבעיות הרבות שבדרך.
סקירה

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- | --- |
|  | 1 | 8 | 8 | 6 באפריל 2014 | 1 ביוני 2014 |
|  | 2 | 10 | 10 | 12 באפריל 2015 | 14 ביוני 2015 |
|  | 3 | 10 | 10 | 24 באפריל 2016 | 26 ביוני 2016 |
|  | 4 | 10 | 10 | 23 באפריל 2017 | 25 ביוני 2017 |
|  | 5 | 8 | 8 | 25 במרץ 2018 | 13 במאי 2018 |
|  | 6 | 7 | 7 | 27 באוקטובר 2019 | 8 בדצמבר 2019 |
תקציר העונות > תקציר עונה 1

ריצ'רד הנדריקס מפתח בזמנו החופשי אפליקציה בשם "פייד פייפר" ("Pied Piper"), המכילה אלגוריתם מהפכני של דחיסת נתונים. משקיע בשם פיטר גרגורי רוכש חלק מ"פייד פייפר", וריצ'רד שוכר את חבריו ל"אינקובטור" – החממה העסקית של היזם האקסצנטרי ארליך בכמן. העובדים הראשונים הם ברטרם גילפויל, דינש צ'וגטאי וג'ארד דאן, שערק מחברת טכנולוגיה אחרת בשם הולי. בינתיים, נלסון "ראש גדול" ביגטי בוחר לקבל קידום משמעותי בהולי במקום זאת, למרות חוסר הכישרון וההתאמה לתפקיד.
גאווין בלסון מורה לעובדיו ב"הולי" להנדס לאחור את האלגוריתם של "פייד פייפר" ולפתח מוצר דומה בשם "Nucleus". שתי החברות אמורות להופיע בכנס TechCrunch Disrupt.
"פייד פייפר" ממהרת לייצר פלטפורמת אחסון ענן עשירה בפיצ'רים המבוססת על טכנולוגיית הדחיסה שלהם. באירוע TechCrunch מציג בלסון את "Nucleus", שמשולב בכל שירותי "הולי" ובעל ביצועי דחיסה השווים ל"פייד פייפר". לאחר שהם כמעט נואשים, עולה לריצ'רד רעיון חדש והוא מבלה את כל הלילה בכתיבת קוד. למחרת בבוקר, מציג ריצ'רד את המצגת האחרונה של פייד פייפר ומדגים מוצר שעולה בצורה משמעותית על ביצועיו של "Nucleus" וכתוצאה מכך הוא מחוזר על ידי משקיעים נלהבים.
תקציר העונות > תקציר עונה 2

מייד לאחר הניצחון שלהם ב־TechCrunch Disrupt, קרנות הון סיכון מרובות מציעות לממן את סבב גיוס A של "פייד פייפר". פיטר גרגורי נפטר ובמקומו נבחרת לורי ברים לנהל את "Raviga Capital". ריצ'רד מגלה כי חברת "הולי" תובעת את "פייד פייפר" בגין הפרת זכויות יוצרים, בטענה כי ריצ'רד פיתח את אלגוריתם הדחיסה של "פייד פייפר" בזמן שעבד ב"הולי" ובאמצעות ציוד החברה. כתוצאה מכך, "Raviga Capital" וכל שאר קרנות ההון חוזרות מהצעתן. ריצ'רד מסרב להצעת הרכישה של "הולי" ומקבל מימון מהמשקיע רוס האנמן, אם כי ריצ'רד מתחיל להטיל ספק בהחלטתו לאחר שנודע לו על המוניטין הכספי של האנמן ועל ההתערבות המוגזמת שלו בתפעול השוטף.
תקציר העונות > תקציר עונה 3

לאחר תקופה כושלת עם ג'ק בארקר כמנכ"ל "פייד פייפר", חוזר בסופו של דבר ריצ'רד לתפקיד המנכ"ל. מאחר שג'ק בזבז את כל כספם על משרדים ושיווק חסר תועלת, מעסיק ריצ'רד מהנדסים מרחבי העולם שיעזרו לפתח את האפליקציה שלהם. "ראש גדול" מקבל פיצויי פיטורים בסך 20 מיליון דולר מחברת "הולי", תמורת הסכמי סודיות. "ראש גדול" משתמש בכספו כדי להקים "אינקובטור" משלו וארליך מצטרף אליו כשותף. עם זאת, בעקבות הרגלי ההוצאות שלהם, הם מכריזים על פשיטת רגל, וארליך נאלץ למכור את חלקו ב"פייד פייפר" כדי להחזיר את החובות. גאווין בלסון שוכר את ג'ק בארקר כראש הפיתוח החדש ב"הולי".
לאחר הוצאת האפליקציה, הפלטפורמה שלהם נבדקת באופן חיובי על ידי חברי הענף. עם זאת, רק חלק קטן מהאנשים שמתקינים את הפלטפורמה נותרים כמשתמשים פעילים מדי יום בשל עיצוב הממשק המורכב שלה. בינתיים, ג'ארד מעסיק בסתר חברה המבצעת הקלקות פיקטיביות כדי לנפח באופן מלאכותי את סטטיסטיקות השימוש. ריצ'רד המודאג חושף את העובדה בפגישת משקיעים לחתימה על הסכם מימון שני, מה שמוביל לביטול העסקה. לורי כבר לא מעוניינת ש-"Raviga Capital" תהיה מזוהה עם "פייד פייפר" ומתחילה לחפש משקיע בכדי למכור את השליטה בחברה. במפתיע ארליך ו"ראש גדול" מקבלים את האפשרות לרכוש את השליטה בחברה לאחר הצלחה לא צפויה במכירת בלוג בו השקיעו. "פייד פייפר" מתכננת לשנות שוב את כיוון החברה, והפעם להפוך לחברת צ'אט וידאו, בהתבסס על הפופולריות הפתאומית של יישום הווידאו צ'אט של דינש שנכלל בפלטפורמה.
תקציר העונות > תקציר עונה 4

ריצ'רד מתפטר מתפקיד מנכ"ל "פייד פייפר", ומתחיל לעבוד על פרויקט חדש: אינטרנט מבוזר, מבוסס עמית לעמית, שיופעל על ידי רשת טלפונים סלולריים ללא חומות אש, וירוסים או תקנות ממשלתיות. גאווין בלסון מודח כמנכ"ל "הולי" לאחר תקרית שכללה הפרות של COPPA (תקנות הגנה על ילדים ברשת) מהתקופה ששלט ב-"PiperChat". ג'ק בארקר תופס את מקומו כמנכ"ל. גאווין עובד באופן זמני עם ריצ'רד, עד שיש לו משבר קיומי והוא עוזב את פאלו אלטו והתעשייה לטיבט.
לורי ומוניקה מקימות קרן השקעות משלהן, "Bream-Hall". "ראש גדול" הופך למרצה במחלקה למדעי המחשב באוניברסיטת סטנפורד. ארליך נכנס לעסקים עם קינן פלדספר, שקסדת ה־VR שלו היא המילה האחרונה בעמק הסיליקון. עם זאת, ארליך נותר מחוץ לעסקת חתימה וננטש על ידי פלדספר. לאחר מכן, ארליך נוסע לטיבט כדי להיפגש עם גאווין. גאווין בסופו של דבר חוזר הביתה, אך ארליך נשאר.
ריצ'רד נכנס לעסקים עם FGI, חברת ביטוח, המשתמשת ב"פייד פייפר" לצורכי אחסון הנתונים שלהם. לאחר משבר שקשור לאחסון נתונים של FGI, הצוות מגלה שהאינטרנט המבוזר הוא רעיון שעובד, לאחר שהנתונים משרת "פייד פייפר" שלהם גיבו את עצמם למקרר החכם של ג'יאן-יאנג, שכן גילפויל השתמש בחלק מקוד ה"פייד פייפר" כשהיה מנסה לפרוץ אותו, שבתורו חיבר את עצמו לרשת מקררים אחרים כמוהו והפיץ את הנתונים. גאווין מעיף את ג'ק מ"הולי" ומחזיר את עצמו לתפקידו כמנכ"ל. הוא מציע הצעת קנייה נדיבה מאוד לריצ'רד, שדוחה אותה ומחליט להיות ממומן על ידי קרן ההשקעות "Bream-Hall" של לורי ומוניקה.
תקציר העונות > תקציר עונה 5

בעונה החמישית צוות Pied Piper מקבל משרדים חדשים ומעסיק צוות גדול של מתכנתים שיעזרו לאינטרנט החדש של ריצ'רד להתפתח. בינתיים, ג'יאן-יאנג מצליח לשכנע שופט כי ארליך מת כדי שיוכל לרשת את עזבונו של ארליך, כולל חממת הרעיונות וחלקו של 10% של פייד פייפר. ריצ'רד מקדם את ג'ארד להיות מנהל התפעול הראשי החדש של פייד פייפר, וג'יאן-יאנג נוסע לסין כדי לבנות גרסה מזויפת של פייד פייפר.
Bream / Hall מכריח את ריצ'רד להתחבר עם Eklow, צוות פיתוח AI (בינה מלאכותית), ופייד פייפר מרכיב קבוצת מפתחים. כאשר מנכ"ל Eklow כמעט הורס את האמינות של Pied Piper, ריצ'רד מואס בלורי ושוקל להשתמש ברעיון של גילפויל ליצור ולהנפיק מטבע קריפטוגרפי עבור Pied Piper כדרך להבטיח מקור מימון עצמאי. לאחר שהתנגדה בתחילה לרעיון, מוניקה מבינה שלורי מתכננת לגרום לריצ'רד למכור מודעות לאינטרנט המבוזר שלו, ומזהירה אותו. בתודה, ריצ'רד מציע לה את התפקיד שהתפנה לאחרונה כסמנכ"ל הכספים בפייד פייפר, והיא מקבלת, וכך היא לבסוף מנתקת קשר עם לורי.
לאחר תוצאות לא מרשימות מהמטבע הקריפטוגרפי שלהם, פייד פייפר מוטרדת כאשר לורי משתפת פעולה עם יצרן סיני עשיר, יאו, שעבד עם בלסון כדי לגנוב את הפטנט של פייאן פייפר של ג'יאן-יאנג. יאו ולורי מוסיפים משתמשים לרשת פייד פייפר באמצעות מספר רב של טלפונים שזה עתה יוצרו, ומתכוננים להתקפה של 51% נגד רשת פייד פייפר במטרה להשתלט על פיתוחו. ריצ'רד מבקש מבלסון להכניס את התוכנה שלהם לרשת ה"חתימה 3" של הולי כדי לעצור את יאו ולורי, ובלסון עושה זאת, אך מסגיר את ריצ'רד בכך שהוא מתחבר עם לורי ויו למחוק את פיד פייפר. ברגע האחרון מגייס פייד פייפר את קולין, מפתח נוסף שנבגד על ידי לורי, כדי להפעיל את משחק הווידאו הפופולרי שלו Gates of Galloo ברשת Pied Piper, תוך שהוא מוסיף משתמשים ומאפשר ל-Pied Piper לשמור על השליטה בכמות מספקת של הרשת כדי לחסום את יאו והולי מגישה אליו. בינתיים, עקב ההפסדים שנגרמו בהשקת המערכת הלא מוצלחת סיגניצ'ר 3, מודיע דירקטוריון הולי על תוכנית המאלצת את בלסון למכור את החברה לאמזון וג'ף בזוס. PiedPiperCoin צובר משיכה, והעונה מסתיימת עם צוות Pied Piper שעובר לחלל משרדים ענק חדש.
תקציר העונות > תקציר עונה 6

פייד פייפר הפכה לחברה גדולה המונה 500 עובדים כאשר ריצ'רד מדבר בפני הקונגרס על האידאולוגיה שלו לאינטרנט חדש שאינו אוסף נתוני משתמשים. הוא המום מכיוון שנודע לו כי המשחק המקוון של קולין "שערי גאלו", חלק ממשפחת פייד פייפר, אסף נתוני משתמשים כל הזמן. קולין מסרב להפסיק, אך פייד פייפר תלויה בהכנסות המשחק שלו, ולכן ריצ'רד מחפש השקעה חדשה על מנת לחתוך את קולין. הוא מוצא את המיליארדר הצ'יליאני המוצלח מקסימו רייס, שמציע לריצ'רד מיליארד דולר. כשריצ'רד דוחה אותו, מקסימו פותח בהשתלטות עוינת על פייד פייפר. בינתיים, יד ימינו של ריצ'רד ג'ארד עזב את פיד פייפר כדי לחפש כישרון חדש הזקוק לתמיכתו. הולי, בעבר ענקית הטכנולוגיה בראשות יריבו של ריצ'רד גאווין בלסון, מצטמצמת באופן דרסטי לאחר שמרבית החברה נמכרת לאמזון. פייד פייפר רוכשת את מה שנשאר מהולי, כולל חברת הבת FoxHole. הארגון הממשלתי CFIUS קובע כי הבעלות הזרה של מקסימו על FoxHole (לאור השתלטותו על פייד פייפר) מהווה איום על ביטחון המדינה, ומקסימו נאלץ למכור את כל מניותיו של פייד פייפר. במהלך העונה ריצ'רד נאלץ להתמודד עם מנהל עבר שלו מהולי שרודה בו ומביא אותו לנקוט בצעדים חריגים. גאווין, משוחרר מתפקידו בהולי, פותח קמפיין חדש ל"Tethics" (אתיקה טכנולוגית) ומתוודה על מעורבותו בעניינים מפוקפקים כמנכ"ל הולי ומבקש חקירת תובע מחוזי על כך. החקירה מביאה לצו מניעה כנגד פייד פייפר ופגיעה בההתנהלות העסקית שלה.כתוצאה מכך חברת תקשורת גדולה מוותרת על חוזה משמעותי עם פייד פייפר ובוחרת בקבוצה המתחרה של יאו נט עם לורי ומקסימו. ריצ'רד מחליט שלא לספר לעובדי החברה על כך ומחליט לטפל באתגר ולתמרן את זה בעזרת ראס האנמן. עם זאת, Pied Piper חייבת כעת לעזור לראס בפסטיבל המוזיקה שלו RussFest. במהלך הפסטיבל ביצועי הרשת של החברה שפרושה שם הולכים ומתדרדרים וריצ'רד חושד שלורי ברים מובילה מהלך לחבל בתוכנה שלהם באמצעות חברה פיקטיבית שנוכחת בפסטיבל. בעקבות עזרה של גוורט לג'ארד ועימות של ריצ'רד עם לורי מתברר כי גם חברת יאו נט  של לורי וגם פאי פייפר לא מצליחות לעמוד בתוכניות שלהן לאינטרנט מבוזר איכותי. במקום לוותר ולהפסיק, ריצ'רד משלב את ה־AI של גילפויל (עם כמה עריכות של דינש) ב־PiperNet וזה עובד טוב יותר ממה שניתן היה לצפות ומציל את הפסטיבל של ראס ומאפשר לפייד פייפר לסגור עסקה עם AT&T. עם זאת, הצוות מבין במהרה שבמאמץ זה למקסם את הדחיסה והיעילות, ה־AI של פייפרנט יצא משליטה ומצא דרך לעקוף את כל ההצפנות, מה שגורם לאיום עולמי אפשרי אם יופעל. לפיכך לאחר לבטים רבים ריצ'רד מחליט כי הפתרון יהיה להכשיל בכוונה בעת השקת הרשת המבוזרת של PiperNet כדי להציל את העולם מיצירתם שלהם. הם מצליחים להרוסאת ההשקה וגורמים לתופעות טבע חריגות שמביאות להפסקת פעילות החברה. בפרק מוצגת קפיצה קדימה של 10 שנים כדי לראות היכן כולם נמצאים, והוא מסתיים בכך שעל אף סגירת החברה ופעילותה ריצ'רד שמר כונן USB עם הקוד הפוטנציאלי שעלול לאיים על הביטחון העולמי.
שחקנים ודמויות > דמויות ראשיות

ריצ'רד הנדריקס (תומאס מידלדיץ'): הדמות הראשית בסדרה, מייסד חברת "פייד פייפר", חכם אך בעל כישורים חברתיים רעועים וסף חרדה נמוך.
ארליך בכמן (טי. ג'יי. מילר) (עונות 1–4): מכר חברת "סטארטאפ שהקים", חי על כספי המכירה. בעל ביטחון עצמי מוגזם.
ברטרם גילפויל (מרטין סטאר): מתכנת מוכשר ב"פייד פייפר", חבר בכנסיית השטן, ארגון נהיליסטי אנטי דתי.
דינאש צ'וגטאי (קומייל ננג'יאני): מתכנת ב"פייד פייפר", ממוצא פקיסטני. נמצא בתחרות מתמדת עם גילפויל.
גאווין בלסון (מאט רוס): מייסד ובעל חברת הענק "הולי" הענקית, מתחרה בריצ'רד לאחר שהאחרון סירב למכור לו את חברתו.
דונלד "ג'ראד" דאן (זאק וודס): לשעבר מנהל בכיר ב"הולי", עזב את תפקידו כדי להיות עוזרו האישי של ריצ'רד ב"פייד פייפר". ניחן בנאמנות מוחלטת לריצ'רד ולחברה.
שחקנים ודמויות > דמויות משניות

מוניקה הול (אמנדה קרו (אנ')).
נלסון "ראש גדול" ביגטי (ג'וש ברנר).
פיטר גרגורי (כריסטופר אוון וולץ') (עונה 1).
ג'ין-יאנג (ג'ימי או יאנג (אנ')).
לורי ברים (סוזן קרייר (אנ')) (עונה 2 והלאה).
ראס הנמן (כריס דיאמנטופולוס (אנ')) (עונה 2 והלאה).
"אקשן" ג'ק ברקר (סטיבן טובולובסקי (אנ')) (עונות 3–4).
שידור

עונתה הראשונה של הסדרה החלה את שידורה בארצות הברית ברשת HBO ב-6 באפריל 2014, ובישראל בערוץ yes Oh החל מה-9 באפריל 2014. העונה כללה 8 פרקים. בעקבות הצלחת הסדרה, חידשה HBO את הסדרה לעונה שנייה אחרי שידור של 3 פרקים בלבד. העונה השנייה החלה את שידורה ברשת HBO ב-12 באפריל 2015, ובישראל החל מה-28 באפריל 2015. העונה כללה 10 פרקים. פרק הפתיחה של העונה השנייה הצליח אף הוא, ויום לאחר שידורו חידשה HBO את הסדרה לעונה שלישית בת 10 פרקים, שעלתה לשידור ב-24 באפריל 2016 ובישראל ב-27 באפריל 2016.
העונה השלישית קיבלה דירוגים טובים ממבקרים אשר נחשפו אליה בהקרנות מוקדמות. בעקבות זאת, ב-21 באפריל 2016, כ-3 ימים לפני עליית העונה השלישית, חידשה רשת HBO את הסדרה לעונה רביעית, אשר עלתה ב-23 באפריל 2017. ב-25 במאי 2017 פורסם כי רשת HBO חידשה את הסדרה לעונה חמישית המיועדת לשידור בשנת 2018, ומספר שעות לאחר מכן פורסם כי טי. ג'יי. מילר (ארליך) יעזוב את הסדרה ולא ישתתף בעונה זו. העונה החמישית, בת 8 פרקים, עלתה ב-25 במרץ 2018. באפריל 2018 חודשה הסדרה לעונה שישית, שהפקתה התעכבה מעט ועלתה רק ב-27 באוקטובר 2019. במאי 2019 פורסם כי העונה השישית תהיה האחרונה בסדרה, ותכלול 7 פרקים בלבד (לעומת 8–10 פרקים בעונות קודמות).
הערות שוליים

↑  Silicon Valley, נבדק ב-2019-12-12
| תוכניות וסדרות טלוויזיה של HBO |
| --- | --- | --- |
| סדרות דרמה באורך שעה | אוז (1997–2003) • הסופרנוס (1999–2007) • עמוק באדמה (2001–2005) • הסמויה (2002–2008) • קרניבל (2003–2005) • דדווד (2004–2006) • רומא (2005–2007) • אהבה גדולה (2006–2011) • תגיד לי שאתה אוהב אותי (2007) • ג'ון מסינסינטי (2007) • דם אמיתי (2008–2014) • טרמיי (2010 ואילך) • אימפריית הפשע (2010–2014) • משחקי הכס (2011–2019) • לאק (2011–2012) • בלש אמיתי (2014 ואילך) • וסטוורלד (2016 ואילך) • שקרים קטנים גדולים (2017 ואילך) • נשות הלעולם לא (2021 ואילך) |  |
| תוכניות וסדרות קומדיה ודרמות קומיות | המופע של לארי סנדרס (1992–1998) • סקס והעיר הגדולה (1998–2004) • תרגיע (2000 ואילך) • זמן אמיתי עם ביל מאהר (2003 ואילך) • הפמליה (2004–2011) • טיסת הקונקורד (2007–2009) • מצויד (2009–2011) • מוארת (2011–2013) • בנות (2012 ואילך) • Looking‏ (2014–2015)  • עמק הסיליקון (2014–2019) • השבוע שעבר עם ג'ון אוליבר (2014 ואילך) • בארי (2018 ואילך) • בולרז (2015–2019) • מישהו איפשהו (2022 ואילך) |  |
| מיני-סדרות | מכדור הארץ לירח (1998) • אחים לנשק (2001) • מלאכים באמריקה (2003) • ג'ון אדמס (2008) • דור מזוין (2008) • ‏The Pacific ‏(2010) • מילדרד פירס (2011) • שומר אחי (2020) • היית צריכה לדעת (2020) |  |
| דרמות יומיות | בטיפול (2008–2010) |  |
| ריאליטי | אנחנו כאן (2020 ואילך) |  |
חדשות הלילה

| --- | --- |

סמליל התוכנית
 סוגה:  אקטואליה 
 מנחים:  עקיבא נוביק (10 ביולי 2022 – הווה)   רומי נוימרק (21 במאי 2017 – 29 ביוני 2022)  את התכנית מנחים לסירוגין יאיר ויינרב, קרן אוזן, יפעת גליק ושרון וכסלר.
 ארץ מקור:  ישראל
 שפות:  עברית
 הפקה
 חברת הפקה:  כאן חדשות
 אתר צילומים:  אולפן כאן חדשות, מודיעין (2017–2020)  אולפן כאן חדשות, ירושלים (2020–הווה)
 אורך פרק:  כ־30 דקות
 שידור
 רשת שידור:  כאן 11
 תקופת שידור מקורית:  21 במאי 2017 – הווה
 קישורים חיצוניים
 חדשות הלילה
 
חדשות הלילה היא מהדורת חדשות אשר מסכמת את חדשות היום בהנחיית עקיבא נוביק. אשר משודרת בערוץ כאן 11. התוכנית משודרת בימי חול בשעות 22:30–23:00. בין היתר, משודר בסוף התוכנית יומן האירועים הצפויים ליום שלמחרת. המהדורה שודרה לראשונה ב-21 במאי 2017, בתחילת השבוע השני של שידורי התאגיד, לאחר שבשבוע הראשון שודרו מבזקים בלבד. התוכנית שודרה במתכונת מצומצמת של רבע שעה במשך שבועיים, והמתכונת המלאה החלה ב-4 ביוני.
רומי נוימרק הגישה את התוכנית מיום תחילת שידוריה עד לעזיבה שלה ב-29 ביוני 2022 עקב יציאתה לחופשת לימודים ורילוקיישן לקיימברידג' (מסצ'וסטס).
הערות שוליים

↑  דווקא בתקופה הזו שהחדשות דוחקות ומנכרות - באתי להזכיר פעם ביום שהתמונה תמיד הרבה יותר גדולה מזו שאפשר להציג בתוכנית בטלוויזיה", באתר Twitter
| תוכניות תאגיד השידור הישראלי  |
| --- | --- | --- |
| חדשות ואקטואליה | חדשות הערב • חדשות הלילה • חדשות שישי • חדשות השבת • ערב ערב • העולם היום • שרון ואורי • מהצד השני עם גיא זהר • משחקי הכיס • עצם העניין • הכול פוליטי • שבע עם איילה חסון • הזמן הירוק |  |
| תוכניות תחקירים | זמן אמת • שטח הפקר • האזרח גואטה • דו"ח רולניק |  |
| דוקו ותעודה | וואי וואי וואי • יוצאים מהכלל • המהפכה הגאה • לבנון • אויבים • שרון • שופטים בשר ודם • לוחמים • הבלתי חשובים • המנדט • בשם האב • מדורות השבטים • חילוניות • 3 שירים |  |
| מציאות תיעודית | טיול אחרי צבא • בואו לאכול איתי • רילוקיישן • סליחה על השאלה • 80 וארבע • מתחילים מאפס • עוד ניפגש • סיפורים מהכורסה • יומני היקר • פרויקט משפחות • היהודי החדש • עולם קטן |  |
| שעשועונים | המרדף • האחוזון העליון |  |
| תרבות וראיונות | סוכן תרבות • פגישה עם רוני קובן • חדר 101 • קארפול קריוקי • פשוט בבית • ארון השירים היהודי • שאלה תשובה • מה שתגידו |  |
| סאטירה, בידור ואירוח | עד כאן! • הלילה עם לוסי וגורי • זהו זה! • ערב עם שי שטרן • ערוץ אפס |  |
| עלילתיות | קופה ראשית • היהודים באים • שב"ס • שטוקהולם • אבא משתדל • מתיר עגונות • טהרן • מנאייכ • שעת נעילה • חזרות • אחד על אחד • מותק בול באמצע • המפקדת • החנות שיש בה הכל • עלומים • שישו ושמחו • קרתגו • שישה אפסים • סובייצקה • הצבי • תיק נעדר • האיש שרצה לדעת הכל • האמת |  |
| סדרות רשת (כאן דיגיטל) | סוף הדרך • הטרמפיסטים • עלייתו ונפילתו של שם טוב האבי • פגום • משפחת פנסטה |  |
| רדיו והסכתים | חיות כיס • שיר אחד • אגן הים התיכון • המעבדה • לך תזכור |  |
ערך זה הוא קצרמרבנושא תקשורת. אתם מוזמנים לתרום לוויקיפדיה ו.
מיכה טמיר

| --- | --- |
אין תמונה חופשית
 לידה:  1949 גן יבנה, ישראל
 פטירה:  20 במאי 2024 (בגיל 75 בערך) יסוד המעלה, ישראל
 מדינה:  ישראל 
 השתייכות:   צבא הגנה לישראל
 דרגה:    תת-אלוף
 תפקידים בשירות
 מפקד סיירת צנחנים  מפקד גדוד 202  מפקד חטיבה 226  מפקד חטיבת הבקעה  מפקד חטיבה 211  מפקד יחידת הקישור ללבנון  מפקד עוצבת עמוד האש
 פעולות ומבצעים
   מלחמת יום הכיפורים  מבצע ליטני    מלחמת לבנון    המערכה ברצועת הביטחון  האינתיפאדה הראשונה מלחמת חרבות ברזל
 תפקידים אזרחיים
 ראש יחידת מבצעים בחברת רפא"ל, מרכז הכנה לצה"ל במכינת גליל עליון
 
מיכה טמיר (טנדליך) (1949 – 20 במאי 2024) היה תת-אלוף בצה"ל. שימש כמפקד סיירת צנחנים וכמפקד יחידת הקישור ללבנון ועוצבת עמוד האש.